**ROMÂNIA**

**JUDEŢUL SATU MARE**

**CONSILIUL JUDEŢEAN**

**PROIECT DE HOTĂRÂRE NR. \_\_\_\_\_\_\_\_/\_\_\_\_\_\_\_2025**

**privind reorganizarea serviciilor sociale din cadrul Complexului de case de tip familial** **”Mihaela și Gabriela”** **în Complexul de case de tip familial ”Gabriela și Speranța”, din structura Direcției Generale de Asistență Socială și Protecția Copilului a județului Satu Mare**

Consiliul Judeţean Satu Mare,

Având în vedere Referatul de aprobare nr. \_\_\_\_\_\_/\_\_\_\_\_\_2025 al Preşedintelui Consiliului

Judeţean Satu Mare, anexat prezentului proiect de hotărâre;

Luând în considerare Nota de fundamentare a Direcției Generale de Asistență Socială și Protecția Copilului a județului Satu Mare nr.89253/26.08.2025, înaintată prin adresa nr.89261/26.08.2025 și înregistrată la Consiliul Județean Satu Mare sub nr.18000/26.08.2025, privind reorganizarea serviciilor sociale din cadrul Complexului de case de tip familial “ Mihaela și Gabriela ”în Complexul de case de tip familial ”Gabriela și Speranța”**,** din structura Direcției Generale de Asistență Socială și Protecția Copilului a județului Satu Mare,

Raportat la dispozițiile Hotărârii Consiliului Județean Satu Mare nr.92/2024 privind înființarea Casei de tip familial ”Gabriela”, cod serviciu social 8790 CR-C-I, în cadrul Complexului de case de tip familial ”Mihaela și Gabriela”, din structura Direcției Generale de Asistență Socială și Protecția Copilului a Județului Satu Mare,

Ținând cont de prevederile:

- art.VI alin.(1) şi ale art.VII alin.(1) și alin.(2) din Legea nr.191/2022 pentru modificarea şi completarea Legii nr. 272/2004 privind protecţia şi promovarea drepturilor copilului;

- art. 123 alin. (1), (2), (3), (4) și alin.(9)precum și de celelalte prevederi ale Legii nr.272/2004 privind protecţia şi promovarea drepturilor copilului, republicată, cu modificările şi completările ulterioare;

- art.2 alin.(1) și art.3 alineatele (1) și (2) din Hotărârea Guvernului nr.867/2015 pentru aprobarea Nomenclatorului serviciilor sociale şi a regulamentului cadru de organizarea şi funcţionare a

serviciilor sociale, cu modificările şi completările ulterioare;

- Anexei nr.1- *Standarde minime de calitate pentru serviciile sociale cu cazare, organizate ca centre rezidenţiale pentru copilul separat temporar sau definitiv de părinţii săi* - din Ordinul nr. 25/2019 privind aprobarea standardelor minime de calitate pentru serviciile sociale de tip rezidenţial destinate copiilor din sistemul de protecţie specială, cu modificările şi completările ulterioare;

- Anexei nr.1- *Standarde de cost pentru serviciile sociale destinate protecţiei şi promovării drepturilor copilului* - din H.G. nr. 426/2020 privind aprobarea standardelor de cost pentru serviciile sociale, cu modificările și completările ulterioare,

-- art.10 lit.a) pct.13 din Anexa nr.1 - *Regulamentul-cadru de organizare şi funcţionare al Direcţiei generale de asistenţă socială şi protecţia copilului*, aprobat prin H.G. nr.797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare,

- Legii 197/2012 privind asigurarea calităţii în domeniul serviciilor sociale, cu modificările și completările ulterioare;

-  Legii asistenței sociale nr. 292/2011, cu modificările și completările ulterioare;

În temeiul prevederilor art.173 alin. (2) lit. b) și c) și alin. (5) lit. b) coroborate cu cele ale art.182 alin. (1) și ale art.196 alin.(1) lit.a) din Ordonanța de Urgență a Guvernului nr.57/2019 privind Codul Administrativ, cu modificările și completările ulterioare,

**HOTĂRĂŞTE :**

**Art.1** Se aprobă încetarea activității Casei de Tip Familial ” Mihaela” cod serviciu social 8790 CR-C-I, din cadrul Complexului de case de tip familial ”Mihaela și Gabriela”, înființată prin Hotărârea Consiliului Județean Satu Mare nr. 98/2005, cu modificările și completările ulterioare.

**Art.2 (1)** Se aprobă reorganizarea Complexului de case de tip familial ”Mihaela și Gabriela” prin includerea Casei de Tip Familial ”Speranța” în cadrul acestuia și redenumirea complexului în Complexul de case de tip familial ”Gabriela și Speranța” din structura Direcției Generale de Asistență Socială și Protecția Copilului a județului Satu Mare.

**(2****)** **Casa de tip familial “ Gabriela ”,** cod serviciu social 8790 CR-C-I**,**cu o capacitate de 12 beneficiari îşi desfăşoară activitatea în imobilul situat în localitatea Tășnad, str. N. Bălcescu, nr.38, judeţul Satu Mare, aflat în administrarea furnizorului public de servicii sociale Direcţia Generală de Asistenţă Socială şi Protecţia Copilului a județului Satu Mare, identificat în Cartea Funciară nr.102971 Tășnad, sub nr. cadastral/topografic 102971-C2.

**(3) Casa de tip familial “ Speranța ”,** cod serviciu social 8790 CR-C-I, cu o capacitate de 12 beneficiari îşi desfăşoară activitatea în Carei, str. Andrei Mureșan, nr.3, judeţul Satu Mare, aflat în administrarea furnizorului public de servicii sociale Direcţia Generală de Asistenţă Socială şi Protecţia Copilului a județului Satu Mare, identificat în Cartea Funciară nr. 106437 Carei, sub nr. cadastral/topografic 1991/1, 1992/1.

**Art.3** Se aprobă **Statul de funcții** al **Complexului de case de tip familial “Gabriela și Speranța”** din structura Direcției Generale de Asistență Socială și Protecția Copilului a județului Satu Mare, în cadrul căruia își desfășoară activitatea **Casa de tip familial** **“ Gabriela ”,**înființată, potrivit Hotărârii Consiliului Județean Satu Mare nr.92/2024, precum și **Casa de tip familial** **“ Speranța”,** înființată potrivit Hotărârii Consiliului Județean Satu Mare nr.77/2004, cu modificările și completările ulterioare, prevăzut în ***Anexa nr.1*** care face parte integrantă din prezenta hotărâre.

**Art.4 (1)** Se aprobă Regulamentul de Organizare și Funcționare al serviciului social cu cazare **Casa de tip familial “ Gabriela ”,** cod serviciu social 8790 CR-C-I**,** prevăzut în ***Anexa nr.2.1,*** care face parte integrantă din prezenta hotărâre.

**(2)** Se aprobă Regulamentul de Organizare și Funcționare al serviciului social cu cazare **Casa de tip familial** **“ Speranța ”,** cod serviciu social 8790 CR-C-I, prevăzut în ***Anexa nr.2.2,*** care face parte integrantă din prezenta hotărâre.

**Art.5.** Cu ducerea la îndeplinire a prezentei se încredințează Direcția Generală de Asistență Socială și Protecția Copilului a județului Satu Mare.

**Art.6.** Prezenta hotărâre se comunică cu Direcția Generală de Asistență Socială și Protecția Copilului a județului Satu Mare, cu Serviciul Managementul Resurselor Umane, precum și cu Compartimentul Autoritate Tutelară din cadrul aparatului de specialitate al Consiliului Județean Satu Mare.

Satu Mare, la \_\_\_\_\_\_\_\_\_ 2025

**INIŢIATOR: AVIZEAZĂ**

**PREŞEDINTE,** **SECRETAR GENERAL AL JUDEȚULUI,**

Pataki Csaba Crasnai Mihaela Elena-Ana

Red/tehn./GLA/5 ex.